Мирöвöй ёрдысьяслысь удж котыртöмöн коми республикаса веськöдланiнлÖН ТШÖКТÖД

# **Мирöвöй ёрдысьяслысь удж котыртöмöн Коми Республикаса веськöдланiнлöн государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссия котыртöм йылысь**

«Россия Федерацияса государственнöй гражданскöй служба йылысь» 2004 во сора тöлысь 27 лунся 79-ФЗ №-а Федеральнöй оланпас, «Россия Федерацияса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссия йылысь» Россия Федерацияса Президентлöн 2007 во рака тöлысь 3 лунся 269 №-а Индöд серти

ТШÖКТА:

1. Котыртны Мирöвöй ёрдысьяслысь удж котыртöмöн Коми Республикаса веськöдланiнлöн государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссия да вынсьöдны сылысь составсö (1 №-а содтöд).

2. Вынсьöдны Мирöвöй ёрдысьяслысь удж котыртöмöн Коми Республикаса веськöдланiнлöн государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь уджалан пöрадок (2 №-а содтöд).

3. «Мирöвöй ёрдысьяслысь удж котыртöмöн Коми Республикаса веськöдланiнлöн государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь состав да уджалан пöрадок котыртöм йылысь да вынсьöдöм йылысь» Веськöдланiнлöн 2008 во ода-кора тöлысь 29 лунся 106 №-а; «Веськöдланiнлöн комиссияö вежсьöмъяс пыртöм йылысь» 2009 во ода-кора тöлысь 12 лунся 85 №-а тшöктöдъяс Веськöдланiнлöн гражданскöй служащöйяслы служебнöй оласног дорö корöмъясö кутчысян да интересъясын ёсьлун ладмöдан юкöнын лыддьыны вынтöмöн.

4. Тшöктöдöн тöдмöдны колана йöзöс роспись улö.

5. Тайö тшöктöдсö олöмö пöртöм бöрся кута видзöдны ачым.

Начальник В.И. Попов

Сыктывкар

2010 вося рака тöлысь 25 лун

63 №

**ВЫНСЬÖДÖМА**

Мирöвöй ёрдысьяслысь

удж котыртöмöн

Коми Республикаса веськöдланiнлöн

2010 во рака тöлысь 25 лунся 63 №-а

тшöктöдöн

(1 №-а содтöд)

**Мирöвöй ёрдысьяслысь удж котыртöмöн Коми Республикаса веськöдланiнлöн государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя**

**КОМИССИЯЛÖН СОСТАВ**

|  |  |
| --- | --- |
| Лялин С.И. – | Коми Республикалöн веськöдланiнса начальникöс вежысь, комиссияса веськöдлысь |
| Маринцева И.Н – | государственнöй служба да кадръяс юкöнса начальник, комиссияса веськöдлысьöс вежысь |
| Дитц Л.Е. – | государственнöй служба да кадръяс юкöнса нуöдысь специалист-эксперт, комиссияса секретар |
| Комиссияö пырысьяс: |  |
| Валенцова В.С – | организационно-правовöй юкöнса начальник |
| Шимловский А.В. – | материально-техническöя могмöдан юкöнса начальник |
| Фурман В.В. – | финансово-экономическöй юкöнса начальник |
| Независимöй экспертъяс (3) – | юкöдулöс петкöдлысь, кöнi гражданскöй служащöй, код серти видлалöны служебнöй оласног дорö корöмъясö кутчысьöм йылысь либö интересъясын ёсьлун ладмöдöм йылысь юалöм, уджалö гражданскöй служба чинын |
|  | Коми Республикаса государственнöй гражданскöй службаöн веськöдланiнöс петкöдлысь |
|  | наука да велöдан учреждениеясöс, мукöд организацияöс петкöдлысьяс |

**ВЫНСЬÖДÖМА**

Мирöвöй ёрдысьяслысь

удж котыртöмöн

Коми Республикаса веськöдланiнлöн

2010 во рака тöлысь 25 лунся 63 №-а

тшöктöдöн

(2 №-а содтöд)

**Мирöвöй ёрдысьяслысь удж котыртöмöн Коми Республикаса веськöдланiнлöн государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялöн**

**УДЖАЛАН ПÖРАДОК**

1. Мирöвöй ёрдысьяслысь удж котыртöмöн Коми Республикаса веськöдланiнлöн государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссия (водзö – Комиссия), мый лöсьöдöма «Россия Федерацияса государственнöй гражданскöй служба йылысь» 2004 во сора тöлысь 27 лунся 79-ФЗ №-а Федеральнöй оланпаслöн 19 статья серти (водзö – Федеральнöй оланпас), видлалö Коми Республикаса государственнöй гражданскöй служащöйяс серти (водзö – гражданскöй служащöйяс), кодъяс уджалöны Мирöвöй ёрдысьяслöн удж котыртöмöн Коми Республикаса веськöдланiнын (водзö – Веськöдланiн) государственнöй гражданскöй службаса чинын (водзö – гражданскöй службаса чин), Веськöдланiнса начальникöс вежысь чинын уджалысь гражданскöй служащöй кындзи, юалöмъяс, кутшöмъяс йитчöмаöсь служебнöй олансог дорö корöмъясö кутчысьöмкöд да интересъясын ёсьлун ладмöдöмкöд.

2. Веськöдланiнса Комиссиялöн уджалан пöрадокыс (водзö – Пöрадок) лöсьöдöма Россия Федерацияса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссия йылысь положениелöн 9 пункт серти, мый вынсьöдöма Россия Федерацияса Президентлöн 2007 во рака тöлысь 3 лунся 269 №-а Индöдöн.

3. Комиссиялысь заседаниеяс нуöдöм вылö подулöн лоö:

правоохранительнöй, ёрдлöн либö мукöд государственнöй органысь, организацияысь, чина йöзсянь либö гражданасянь воöм юöр сы йылысь, мый гражданскöй служащöй вöчöма сэтшöмтор, мый тшыкöдö сылысь чесьт да мортлун, либö гражданскöй служащöй мöд ногöн торкöма служебнöй оласног, мый артыштöма Федеральнöй оланпаслöн 18 статьяöн;

юöр сы йылысь, мый гражданскöй служащöйлöн эм аслас заинтересованносьт, мый вöсна артмö либö вермас артмыны интересъясын ёсьлун.

4. Тайö Пöрадокса 3 пунктын индöм юöрсö Комиссия видлалö, сiйöс кö сетöма гижöмöн да сэнi эмöсь татшöм юöръяс:

гражданскöй служащöйлöн ов, ним вич да гражданскöй службаын сылöн уджалан чин;

гражданскöй служащöйöн служебнöй оласног торкöмсö либö сылысь заинтересованносьтсö опишитöм, мый вöсна лоас либö вермас лоны интересъясын ёсьлун;

юöртан источник йылысь даннöйяс.

5. Комиссияö вермасны сетны материалъяс, кодъяс эскöдöны, мый гражданскöй служащöй торкис служебнöй оласног дорö корöмъяссö, либö мый сылöн эм аслас заинтересованносьт, мый артмöдас либö вермас артмöдны интересъясын ёсьлун.

6. Комиссия оз видлав преступлениеяс да административнöй право торкалöмъяс йылысь юöръяс, а сiдзжö анонимнöй шыöдчöмъяс, оз нуöд служебнöй дисциплина торкалöм кузя прöверкаяс.

7. Комиссияса веськöдлысь тайö Пöрадоклöн 3 пунктын индöм юöр, сы лыдын тайö Пöрадоклöн 4 пунктын индöм материалъяс воан лунсянь 3 лунöн примитö тайö юöрсö прöверитöм йылысь решение.

Юöрсö да материалъяссö прöверяйтöны сiйöс нуöдöм йылысь решение примитан лунсянь тöлысь чöжöн. Прöверитан кадколастсö вермöны нюжöдны кык тöлысьöдз Комиссияса веськöдлысьлöн решение серти.

Сэк, кор Комиссияö воö юöр сы йылысь, мый гражданскöй служащöйлöн эм аслас заинтересованносьт, мый вöсна лоас либö вермас лоны интересъясын ёсьлун, Комиссияса веськöдлысь дзик пыр юöртö та йылысь Веськöдланiнса начальниклы, медым примитны сылы интересъясын ёсьлун öлöдöм кузя мераяс: ёнджыка видзöдны сы бöрся, кыдзи гражданскöй служащöй збыльмöдö ассьыс чина обязанносьтъяссö, интересъясын ёсьлун ладмöдан кадколаст вылö вештыны гражданскöй служащöйöс гражданскöй службаын уджалан чинысь да мукöд мера.

8. Комиссияса веськöдлысьлöн гижöда корöм серти Веськöдланiнса начальник либö сыöн торйöн уполномочитöм юкöнса начальник сетö содтöд юöръяс, кутшöмъяс колöны Комиссиялöн уджлы, а сiдзжö урчитöм пöрадок серти корö мукöд государственнöй органсянь, меставывса асвеськöдлан органъяссянь да организациясянь юöръяс Комиссиялы сетöм могысь.

9. Комиссия заседаниелысь кадпас, кад да места индö сылöн веськöдлысь материалъяс чукöртöм бöрын, кутшöмъяс эскöдöны либö вештöны тайö Пöрадокса 3 пунктын индöм юöрсö.

Комиссияса секретар решайтö Комиссияса заседание дасьтöмкöд йитчöм организационнöй юалöмъяс, а сiдзжö Комиссияö пырысьяслы юöртö заседаниелöн кадпас, кад да места йылысь, сёрнитанторйö пыртöм юалöмъяс йылысь заседание нуöдан лунöдз сизим уджалан лунысь оз сёрöнджык.

10. Комиссияса заседание лыддьыссьö правомочнöйöн, сэнi кö став Комиссияö пырысьяслöн лыд серти лоöны кык коймöдсьыс оз этшаджыкöн.

11. Комиссияса заседаниелöн сёрнитанторйö пыртöм юалöмъяс видлалöмкöд йитöдын комиссияö пырысьяслöн интересъясын артмöм ёсьлун дырйи налы быть колö заседание заводитчытöдз шуны та йылысь. Татшöмсяма случай дырйи комиссияö лöсялана пырысь оз участвуйт индöм юалöмъяссö видлалöмын.

12. Комиссияса заседание нуöдсьö гражданскöй служащöй дырйи. Комиссияса заседание вылын вермас лоны гражданскöй служащöйöн уполномочитöм морт. Комиссияса заседание вуджöдсьö, кор гражданскöй служащöй оз вермы участвуйтны заседание вылын пыдди пуктана помка вöсна. Комиссияса заседание вылö вермасны корны государственнöй органъясса, меставывса асвеськöдлан органъясса чина йöзöс, а сідзжö колана организацияясысь йöзöс.

13. Комиссиялöн заседание вылын кывзöны гражданскöй служащöйлысь гöгöрвоöдöмъяссö, видлалöны заседаниелöн сёрнитанторйö пыртöм юалöмъяс кузя материалъяс. Комиссия вермö корны аслас заседание вылö мукöд йöзöс да кывзыны налысь устнöй гöгöрвоöдöмъяссö да видлавны гижöда гöгöрвоöдöмъяс.

14. Комиссияö пырысьяслы да заседаниеын участвуйтысь йöзлы оз позь йöзöдны Комиссиялöн уджын наöн тöдмалöм юöръяссö.

15. Юöр видлалöм кывкöртöдъяс серти, мый индöма тайö Пöрадокса 3 пунктын, Комиссия вермö примитны татшöм решениеяс пиысь öтиöс:

а) индыны, мый видлалан случайын гражданскöй служащöйлöн абуöсь служебнöй оласног дорö корöмъясö кутчысьöмын торкöмъяс;

б) индыны, мый гражданскöй служащöй торкис служебнöй оласног дорö корöмъяс. Та дырйи Веськöдланiнса начальниклы колö индыны сы вылö, мый оз позь торкны служебнöй оласног дорö корöмъяссö, а сiдзжö Веськöдланiнын нуöдны гражданскöй служащöйяслы служебнöй поведение дорö корöмъясö быть кутчысьöмын гöгöрвоöдöмъяс кузя мероприятиеяс;

в) индыны, мый видлалан случайын гражданскöй служащöйлöн абу аслас заинтересованносьт, мый вöсна артмö либö вермас артмыны интересъясын ёсьлуныс;

г) индыны, мый гражданскöй служащöйлöн эм аслас заинтересованносьт, мый вöсна лоöны либö вермасны лоны интересъясын ёсьлунъяс. Та дырйи Веськöдланiнса начальниклы вöзйыссьö, кыдзи бырöдны либö ладмöдны интересъясын тайö ёсьлунсö.

16. Комиссиялысь решение примитöны Комиссияö пырысьяслöн заседание вылын лоысь унджык гöлöс лыд серти. Сэк, кор гöлöс лыдыс öткодь, Комиссияса заседаниеын веськöдлысьлöн гöлöсыс лоö решайтана.

17. Комиссиялысь решениеяс оформитöны сёрнигижöдъясöн, мыйясöс кырымалöны Комиссияö пырысьяс, кодъяс участвуйтöны сылöн заседаниеын. Комиссиялöн решениеясыс вöзъянаöсь.

18. Комиссиялöн решениеын индыссьö:

гражданскöй служащöйлöн ов, ним, вич, чин, код серти видлавсис служебнöй оласног дорö корöмъяс торкöм йылысь либö аслас заинтересованносьт йылысь юалöм, мый вöсна артмö либö вермас артмыны интересъясын ёсьлун;

юöртан источник, мый лоис помкаöн комиссияса заседание нуöдöм вылö;

Комиссияö юöр воан кадпас да Комиссияса заседание вылын сійöс видлалан кадпас, ачыс юöрыс;

Комиссияö пырысьяслöн да заседание вылын вöлысь йöзлöн овъяс, нимъяс, вичьяс;

ачыс решениеыс да сійöс подулалöм;

гöлöсуйтан помшуöмъяс.

19. Комиссияö пырысьлöн, коді абу сöглас комиссиялöн решениеöн, эм право гижны ассьыс видзöдлассö, мый колö быть пуктыны комиссияса заседаниелöн сёрнигижöд дорö.

20. Комиссиялысь решение копияяс сійöс примитан лунсянь куим лунöн сетöны Веськöдланiнса начальниклы, гражданскöй служащöйлы, а сідзжö комиссиялöн решение кузя – мукöд колана йöзлы.

21. Комиссиялысь решение гражданскöй служащöй вермас обжалуйтны Комиссиялысь решение копия сылы сетан лунсянь 10 лунöн Россия Федерацияса законодательствоöн артыштöм пöрадок серти.

22. Сэк, кор Комиссия аддзö обстоятельствояс, кутшöмъяс эскöдöны гражданскöй служащöйлöн уджын (нинöм вöчтöмын) дисциплинарнöй проступок признакъяс, сы лыдын кор сійö оз пöрт олöмö ассьыс могъяссö, юöртö Веськöдланiнса начальниклы чина уджмогъяс олöмö пöртігöн сылöн заинтересованносьт йылысь, мый вöсна лоас либö вермас лоны интересъясын ёсьлун, а сідзжö кор гражданскöй служащöй тайö ёсьлунсö бырöдöм кузя оз примит мераяс, Комиссия ыстö Веськöдланiнса начальниклы лöсялана юöрсö, медым решитны гражданскöй служащöйöс дисциплинарнöй кывкутöмö кыскöм кузя юалöм Федеральнöй оланпасöн артыштöм пöрадок серти.

23. Сэк, кор комиссия тöдмалö, мый гражданскöй служащöйлöн уджын (нинöм вöчтöмын) петкöдчöны административнöй право торкалöм либö преступление состав признакъяс, Комиссияса веськöдысьлы быть колö юöртны индöм удж (нинöм вöчтöм) йылысь да фактсö эскöдысь документъяссö сетны правоохранительнöй органъясö.

24. Гражданскöй служащöй серти комиссияöн примитöм решение видзöны сылöн личнöй делöын.

Исакова 10 798 пас